Moskva miilits tugevdab seoses USA antiterroristlike operatsioonidega Afganistanis ka oma turvameetmeid, teatas uudisteagentuurile Interfax Moskva siseasjade ameti kindralmajor Vladimir Pronin.
Pronini sõnul tugevdatakse valvet eluliselt tähtsate objektide juures. Peale selle jätkub transpordiettevõtete kontrollimine.
Täna hommikul arutas Moskva linnapea Juri Luzhkov Proniniga Afganistanis toimuvat, räägiti ka sellest, kuidas hoida ära võimalikke terroriakte Venemaa pealinnas.